യുവാവിനെ കൊല്ലാന് ശ്രമിച്ച കേസ്സില് സഹോദരന്മാരടക്കം മൂന്നുപേര് അറസ്റ്റില് വര്ക്കല: യുവാവിനെ കുത്തിയും തലയ്ക്കടിച്ചും കൊലപ്പെടുത്താന് ശ്രമിച്ച കേസില് സഹോദരന്മാര് ഉള്പ്പെടെ മൂന്നു പ്രതികള് പിടിയില്. ചെറുന്നിയൂര് മുടിയക്കോട് ആലുവിള വീട്ടില് ജാക്സണ് 38, ഇയാളുടെ സഹോദരന് ജമേഷ് 34, ചെറുന്നിയൂര് മൂങ്ങോട് ലെനി ഭവനില് ടോജോ39 എന്നിവരെയാണ് വര്ക്കല പൊലീസ് അറസ്റ്റ് ചെയ്തത്.ചെറുന്നിയൂര് എലിയന്വിളാകം പനയ്ക്കമൂട് ക്ഷേത്രത്തിന് സമീപം ജി.ജി ലാന്ഡില് ജിജിന് രാജിനെ 27 ആണ് ആക്രമിച്ച് ഗുരുതരമായി പരിക്കേല്പ്പിച്ചത്. ഇക്കഴിഞ്ഞ ശനിയാഴ്ച രാത്രി പത്തരയോടെയാണ് ജിജിന് രാജിനെ അപായപ്പെടുത്താന് ശ്രമിച്ചത്. പ്രതികള് ജിജിന് രാജിനെ അന്വേഷിച്ച് അയാളുടെ വീട്ടിലെത്തുകയും അപ്പോള് ജിജിന്രാജ് മുടിയക്കോട് പ്ലേ ഗ്രൗണ്ടില് ഉണ്ടെന്നു മനസ്സിലാക്കി അവിടെയെത്തുകയുമായിരുന്നു. വയറിെന്റ വലതുഭാഗത്ത് ആയുധം കൊണ്ട് ആഴത്തില് കുത്തി മുറിവേല്പ്പിച്ച ശേഷം തലയ്ക്കടിക്കുകയും ശേഷം ശരീരമാസകലം ആയുധം കൊണ്ട് അടിച്ചു പരിക്കേല്പ്പിക്കുകയുമായിരുന്നെന്ന് പൊലീസ് പറഞ്ഞു. ആക്രമണത്തില് ഗുരുതരമായി പരിക്കേറ്റ ജിജിന് രാജ് ഇപ്പോള് തിരുവനന്തപുരത്ത് ആശുപത്രിയില് ചികിത്സയിലാണ്. വര്ക്കല ഡിവൈ.എസ്.പി പി.നിയാസിെന്റ മേല്നോട്ടത്തില് സി.ഐ വി.എസ് പ്രശാന്തിെന്റ നേതൃത്വത്തിലുള്ള സംഘമാണ് പ്രതികളെ അറസ്റ്റു ചെയ്തത്.